Készletkezelés

Az eVIR szoftver egyik legerősebb pontja a nagyon szigorú készletkezelés. A rendszer minden egyes termékről minden pillanatban tudja, hogy az mikor, kitől, mennyiért, melyik bizonylaton lett beszerezve, milyen raktárakban és egyéb bizonylatokon járt, valamint melyik számlán mikor kinek mennyiért lett értékesítve.

Ehhez szükség van a szigorú bizonylatolásra:
kizárólag raktári bevételezéssel kerülhet be termék a rendszerbe, és kizárólag számlán vagy szállítólevélen keresztül hagyhatja el azt.
Közben persze raktárközi mozgással több raktárban is járhat, több bizonylaton is előfordulhat, mielőtt számlázásra kerül.

Raktárközi mozgás
A rendszer nagyon raktár-központú, ezért korlátlan mennyiségű virtuális raktárat kezel. Lehet egy fő-raktár, amiben alapértelmezetten vannak az értékesítésre váró termékek, de mondjuk terméket egy partnernek 'félretenni' úgy lehet, hogy létrehozni a partnernek egy áru raktárat és raktárközi mozgással átmozgatni oda a termékeket.

Minden egyes vevői rendeléshez is tartozik egy automatikusan létrejövő raktár. A rendszer egy vevői rendelés teljesíthetőségét is úgy ellenőrzi, hogy a rendeléshez tartozó raktárban levő termékek mennyiségét hasonlítja össze a rendelésen levő mennyiségekkel.

Bizományba adást is úgy kezeli a rendszer, hogy a partnernek létre hoz egy bizományos típusú raktárt, és abba helyezi át a bizományba adott termékeket.

Több telephely esetén minden telephely rendelkezik saját áru raktárral, amelyhez csak az adott telephelyhez rendelt felhasználók férhetnek hozzá. Telephelyek közötti áru mozgásra az átadó raktár szolgál, amelyhez mindkét telephely rendelkezik hozzáféréssel.

Létezik dolgozói raktár is, ami 'szerszámkönyvként' funkcionál ha a HR modul telepítve van.

A készletkezelés működését befolyásolja a cikkszámok beállításai (pl. gyári szám, sarzs, stb.), valamint a feltelepített modulok is (pl. raktári pozíciók kezelése, termékek szavatossági idejének kezelése, bizományos készlet, kölcsönadás, stb.).

Szintén a készletkezelés működésére van hatással a rendszer beállításai közül jónéhány (pl. *-os gyári számok engedélyezése, stb.)

A készletet rendszeresen ellenőrizni a Leltár funkcióval lehet, majd az ilyen módon kimutatott eltéréseket a Raktár korrekció segítségével lehet a rendszerbe bevinni.

Kapcsolódó oldalak:

Raktári bevételezés

Raktárközi mozgás

Negatív raktárkészlet

Cikkszámok

Gyártás

Leltár

Raktár korrekció